กลุ่มเซ็นทรัล โชว์ศักยภาพธุรกิจสู่สากล ที่งานประชุมเอเปก สร้างความเชื่อมั่น ขับเคลื่อนเศรษฐกิจ
ถือเป็นอีกความภาคภูมิใจของประเทศไทย  ที่ได้รับเกียรติให้เป็นเจ้าภาพ จัดงานประชุมสุดยอดผู้นำทั้ง 21 เขตเศรษฐกิจในภูมิภาคเอเชีย-แปซิฟิก (เอเปก) ครั้งที่ 29 เมื่อวันที่ 14-19 พฤศจิกายน 2565 ที่ผ่านมา
28 พ.ย. 2565

กลุ่มเซ็นทรัล โชว์ศักยภาพธุรกิจสู่สากล ที่งานประชุมเอเปก สร้างความเชื่อมั่น ขับเคลื่อนเศรษฐกิจ
ลงทุนแมน X Central Group
ถือเป็นอีกความภาคภูมิใจของประเทศไทย 
ที่ได้รับเกียรติให้เป็นเจ้าภาพ จัดงานประชุมสุดยอดผู้นำทั้ง 21 เขตเศรษฐกิจในภูมิภาคเอเชีย-แปซิฟิก (เอเปก) ครั้งที่ 29 เมื่อวันที่ 14-19 พฤศจิกายน 2565 ที่ผ่านมา
งานประชุมครั้งนี้ ไม่ใช่เป็นเพียงการรวมตัวของผู้นำประเทศจากทั่วโลกเท่านั้น 
แต่ยังมีความสำคัญต่อประเทศไทยและภาคเอกชน 
เพราะเป็นโอกาสที่จะได้แสดงศักยภาพในด้านต่าง ๆ ต่อนานาประเทศ
เพื่อสร้างความเชื่อมั่นต่อนักลงทุน การสร้างความสัมพันธ์ และการค้าขายกับต่างประเทศ 
ซึ่งจะช่วยขับเคลื่อนนโยบายเศรษฐกิจไทยในระดับภูมิภาค อีกทั้งยังช่วยกระตุ้นภาคการบริการและการท่องเที่ยวของไทย
เมื่องานประชุมครั้งนี้ มีความสำคัญต่อเศรษฐกิจและประเทศเป็นอย่างมาก
แล้ว กลุ่มเซ็นทรัล แสดงศักยภาพทางธุรกิจใดบ้างในช่วงเวลานี้ ?
ลงทุนแมนจะเล่าให้ฟัง
กลุ่มเซ็นทรัลร่วมเป็นพันธมิตรด้านการสื่อสาร และประชาสัมพันธ์อย่างเป็นทางการ เพื่อสนับสนุนช่องทางการประชาสัมพันธ์
พร้อมทำงานร่วมกับกรมสารนิเทศ ตลอดวาระการเป็นเจ้าภาพจัดการประชุม 
ด้วยการเผยแพร่การจัดงาน ผ่านสื่อประชาสัมพันธ์ ของธุรกิจในเครือทั่วประเทศ ให้ผู้คนกว่าหลายล้านคนต่อวัน ได้เห็นและรับรู้ เช่น
- จอ “The PanOramix @CentralwOrld” จอดิจิทัลอินเทอร์แอ็กทิฟที่ใหญ่ที่สุดในโลก หน้าเซ็นทรัลเวิลด์
- สื่อภายในศูนย์การค้าและร้านค้า (In-Store Media) 
- โซเชียลมีเดียทุกช่องทางของกลุ่มเซ็นทรัล
ที่สำคัญ กลุ่มเซ็นทรัล ยังได้มีการจัดแสดง “CENTRAL GROUP Exhibition (เซ็นทรัล กรุ๊ป เอ็กซิบิชัน)” ในงานเอเปก 2022
ภายใต้แนวคิด “สรรค์สร้างโอกาส เชื่อมต่อธุรกิจ ส่งเสริมนวัตกรรม สู่ความยั่งยืน” 
ซึ่งแบ่งออกเป็น 4 โซน ได้แก่
1. แสดงศักยภาพทางธุรกิจของ กลุ่มเซ็นทรัล ในเวทีการค้าระดับโลก
ผ่านธุรกิจต่าง ๆ เช่น ธุรกิจค้าปลีก, พัฒนาอสังหาริมทรัพย์, โรงแรมและรีสอร์ต, ธุรกิจร้านอาหาร รวมไปถึงธุรกิจดิจิทัลไลฟ์สไตล์
เพื่อชูความแข็งแกร่งในการดำเนินธุรกิจของกลุ่มเซ็นทรัล สู่การเป็น “ผู้นำด้านค้าปลีกและบริการระดับโลก” ที่มีเครือข่ายในหัวเมืองหลักของยุโรปและเอเชีย ครอบคลุม 18 ประเทศ มากกว่า 4,000 สาขา
พร้อมทั้งแพลตฟอร์มอีคอมเมิร์ซลักชัวรีระดับแนวหน้า และการเป็นเจ้าของห้างสรรพสินค้าอันโดดเด่นในยุโรปถึง 8 ประเทศ และล้วนตั้งอยู่บนทำเลเด่น ใจกลางเมืองสำคัญ
รวมไปถึงธุรกิจบริการ ที่ครอบคลุมธุรกิจโรงแรมมากกว่า 10,000 ห้อง และร้านอาหารมากกว่า 1,600 สาขา
2. ดำเนินธุรกิจ เพื่อการเติบโตอย่างยั่งยืน
เพื่อสร้างสมดุลของธุรกิจ กับการส่งเสริมคุณภาพด้านสิ่งแวดล้อม พัฒนาศักยภาพด้านบุคลากร คู่ค้า และชุมชนท้องถิ่น เพื่อสร้างโอกาสและส่งเสริมความเท่าเทียมในสังคม 
รวมถึงการบริหารจัดการที่โปร่งใส ภายใต้หลักธรรมาภิบาล
กลุ่มเซ็นทรัล เชื่อว่า การสร้างความร่วมมือระหว่างทุกภาคส่วนและพันธมิตร เป็นการสร้างโอกาสทางเศรษฐกิจและการพัฒนาที่ยั่งยืน
3. แสดงศักยภาพด้านนวัตกรรม เปิดประสบการณ์ Omnichannel เชื่อมโยงทุกไลฟ์สไตล์
ทำให้ Ecosystem ของธุรกิจทั้งหมด ประสานกันอย่างครบวงจร และสร้างประสบการณ์ของลูกค้าได้แบบไร้รอยต่อ
อีกทั้งยังเป็นธุรกิจที่เข้าใจและรู้ใจผู้บริโภค ด้วยลอยัลตีแพลตฟอร์ม ที่เชื่อมโยงลูกค้าทุกธุรกิจในเครือ มากกว่า 30 ล้านรายทั่วโลก
4. เวิร์กช็อปส่งเสริม “ความเป็นไทย” ตลอด 6 วัน 6 กิจกรรม
เริ่มจาก DIY กระเป๋าผ้าจากลายเส้นของน้อง ๆ ออทิสติก, ทำลูกประคบ, สานใบเตย, ถุงหอมไล่ยุง, พวงกุญแจไหมพรมปอม ๆ จากชุมชนคุ้งบางกะเจ้า, นวดผ่อนคลาย
พร้อมสอนการทำสครับด้วยตนเอง จากโรงแรมเซ็นทารา 
และมุมกาแฟ จากร้าน Good Goods ซึ่งใช้เมล็ดกาแฟภูชี้เดือน จังหวัดเชียงราย
ซึ่งภายในงาน CENTRAL GROUP Exhibition ก็ได้รับเสียงตอบรับอย่างดี โดยได้รับเกียรติจากท่านรัฐมนตรี ข้าราชการ หน่วยงานภาครัฐ และภาคเอกชน เข้าเยี่ยมชมเป็นจำนวนมาก 
 
และถึงแม้ว่า งานเอเปก จะผ่านพ้นไปแล้ว.. 
แต่กลุ่มเซ็นทรัล มีแผนการจัดโรดโชว์ CENTRAL GROUP Exhibition อีกครั้ง
เพื่อให้คนทั่วไปได้สัมผัสถึงศักยภาพทางธุรกิจ ของกลุ่มเซ็นทรัล ในช่วงต้นปี 2566 นี้ 
สามารถติดตามข้อมูลข่าวสารได้ที่ 
 และ